În această dimineață, 20 martie, în jurul orei 09:10, a avut loc un accident, pe DN 65 – E 574, în afara localității Valea Mare.
La fața locului, s-au deplasat polițiștii din cadrul Serviciului Rutier Olt.
"Din primele verificări, polițiștii au constatat faptul că un ansamblu de vehicule, format din cap tractor și semiremorcă, condus de către un bărbat, în vârstă de 45 de ani, din comuna Poboru, din cauze ce urmează a fi stabilite în cursul cercetărilor, ar fi intrat în coliziune cu un autoturism condus de către un bărbat, în vârstă de 50 ani, din comuna Corbu."
În urma accidentului, șoferul autoturismului a avut nevoie îngrijiri medicale, fiind transportat la SJU Slatina. Ambii șoferi au fost testați cu aparatul etilotest, rezultatele fiind negative.
"Polițiștii efectuează cercetări pentru stabilirea cu exactitate a tuturor împrejurărilor în care s-a produs evenimentul, fiind întocmit un dosar penal sub aspectul săvârșirii infracțiunii de vătămare corporală din culpă", a transmis IPJ Olt.